**Hysbysiad Preifatrwydd - Atgyfeiriadau**

Mae’r hysbysiad hwn yn egluro pa wybodaeth mae’r Cyngor ei hangen er mwyn prosesu ceisiadau yn ymwneud â materion diogelwch y gymuned. Mae ei hangen er mwyn i’r Cyngor gywain, casglu, cadw a phrosesu gwybodaeth bersonol er mwyn darparu ei wasanaethau. Mae’r Cyngor yn rhoi mesurau ar waith er mwyn diogelu preifatrwydd unigolion drwy gydol y broses hon.

**Pwy sy’n gyfrifol am eich gwybodaeth?**

Caiff yr holl wybodaeth bersonol ei dal a’i phrosesu gan Gyngor Bwrdeistref Sirol Blaenau Gwent yn unol â deddfwriaeth Diogelu Data. I gael gwybodaeth ar rôl y Rheolydd Data, Swyddog Diogelu Data a Manylion Cyswllt y Cyngor, gweler y dudalen ‘Diogelu Data’ ar wefan y Cyngor:

[https://blaenau-gwent.gov.uk/en/Council/data-protection-foi/data-protection-act/](https://blaenau-gwent.gov.uk/en/council/data-protection-foi/data-protection-act/)

**Pa wybodaeth ydyn ni ei hangen?**

Bydd Cyngor Bwrdeistref Sirol Blaenau Gwent yn casglu gwybodaeth bersonol amdanoch chi ac, os oes angen, eich teulu a phartïon eraill. Bydd yr wybodaeth hon yn cynnwys:

* Manylion amdanoch chi tebyg i’ch enw, cyfeiriad, rhif ffôn, cyfeiriad e-bost, dyddiad geni;
* Gwybodaeth berthnasol arall sydd ei hangen i brosesu eich cais, tebyg i ddisgrifiad o’r gwasanaeth sydd ei angen.

Byddwn yn defnyddio’r wybodaeth hon i brosesu eich cais a/neu weinyddu’r camau gweithredu sydd eu hangen. Gallwn wirio peth o’r wybodaeth gyda ffynonellau eraill i sicrhau fod yr wybodaeth a roddwch yn gywir.

**Pam ein bod angen eich gwybodaeth?**

Mae’r Cyngor angen yr wybodaeth hon er mwyn darparu’r gwasanaethau yr ydych yn gofyn amdanynt ac i gyflawni ei swyddogaethau statudol.

**Gyda phwy fyddwn ni yn rhannu gwybodaeth amdanoch?**

I alluogi’r Cyngor i brosesu eich cais a chydymffurfio gyda’n rhwymedigaethau cyfreithiol, byddwn yn rhannu eich gwybodaeth gyda sefydliadau partner, yn cynnwys:

* Yr Adran Gwaith a Phensiynau ac adrannau eraill yn Llywodraeth y Deyrnas Unedig a Llywodraeth Cymru;
* Heddlu Gwent ac asiantaethau cyfiawnder troseddol;
* Darparwyr Iechyd a Gofal Cymdeithasol;
* Llywodraeth Cymru;
* Landlordiaid Cymdeithasol Cofrestredig;
* Darparwyr Gwasanaeth 3ydd Sector a gomisiynwyd;
* Rheoleiddwyr allanol.

Lle caiff gwybodaeth ei brosesu ar gyfer dibenion gwrthderfysgaeth caiff ei phrosesu a’i rhannu yn unol â deddfwriaeth berthnasol a’r Hysbysiad Preifatrwydd Gwrthderfysgaeth sydd ar gael [**yma**](https://eur03.safelinks.protection.outlook.com/?url=https%3A%2F%2Fwww.gov.uk%2Fgovernment%2Fpublications%2Fchannel-data-privacy-notice%2Fchannel-data-privacy-information-notice&data=05%7C01%7CAndrea.Light%40blaenau-gwent.gov.uk%7C9e82e83d54d74906c3d908db260bb304%7C2c4d0079c52c4bb3b3cad8eaf1b6b7d5%7C0%7C0%7C638145603904394357%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=zezVYyz8E0HVetW03H6q0sHU0o5EzdzYw2tt9Wxho5g%3D&reserved=0)**.**

Bydd y Cyngor hefyd yn defnyddio’r wybodaeth ar gyfer diben cyflawni unrhyw un o’i ddyletswyddau gorfodaeth statudol. Bydd yn gwneud unrhyw ddatgeliadau sydd eu hangen gan y gyfraith a gall hefyd rannu’r wybodaeth hon gyda chyrff eraill sy’n gyfrifol am ganfod/atal twyll neu archwilio/gweinyddu cyllid cyhoeddus.

**Beth yw’r sail gyfreithiol ar gyfer prosesu?**

Er mwyn cydymffurfio gyda rheoliadau GDPR, dim ond pan gaiff amod ei chyflawni dan erthygl 6 y ddeddfwriaeth y caiff data personol ei phrosesu.

Yn yr achos hwn, y sail gyfreithiol ar gyfer prosesu yw:

* gofyniad cyfreithiol i ni brosesu eich gwybodaeth bersonol;
* cyflawni tasg gyhoeddus, er enghraifft, cyflawni ein rôl diogelu, cynllunio neu swyddogaeth gwasanaethau gwastraff.

**Pa mor hir ydyn ni yn cadw eich gwybodaeth?**

Dim ond cyhyd ag sydd angen y bydd y Cyngor yn cadw eich gwybodaeth. Gellir cael manylion llawn pa mor hir mae’r Cyngor yn cadw eich gwybodaeth drwy gysylltu â’r Adran berthnasol sy’n gyfrifol am y gwasanaethau rydych eu hangen.

Canolfan gyswllt y Cyngor: info@blaenau-gwent.gov.uk / 01495 311556.

**Darparu gwybodaeth gywir**

Mae’n bwysig ein bod yn dal gwybodaeth gywir a chyfredol amdanoch er mwyn asesu eich anghenion a darparu’r gwasanaethau priodol. Os yw unrhyw rai o’ch manylion wedi newid, neu yn newid yn y dyfodol, gofynnir i chi sicrhau eich bod yn dweud wrthym cyn gynted ag sy’n bosibl fel y gallwn ddiweddaru eich cofnodion.

**Gwneud penderfyniadau awtomatig**

Mae rhai penderfyniadau yn seiliedig ar gyfrifiadur gan fod y Cyngor yn defnyddio systemau awtomatig i gefnogi ei wasanaethau. Os caiff eich data personol ei brosesu drwy ddulliau awtomatig, cewch eich hysbysu am y canlyniadau a chrynodeb o’r meini prawf a ddefnyddiwyd yn y broses hon. Mae’r canlyniadau yn amodol ar benderfyniad terfynol gan y rheolwr gwasanaeth perthnasol.